Klinoklas

Klinoklas je minerál kryštalizujúci v monoklinickej sústave, chemicky zásaditý arzeničnan meďnatý - Cu3AsO4(OH)3.

Charakteristika
Klinoklas vytvára predĺžené alebo tabuľkovité kryštály, ktoré môžu mať kosoštvorcový tvar; v takom prípade hovoríme o pseudoromboédrických kryštáloch. Kryštály sa vyskytujú buď osamotene alebo v podobe ružicovitých agregátov. Tento minerál má tmavú, zelenomodrú zelenočiernu farbu a modrozelený vryp. Je to priehľadný až priesvitný minerál, ktorý má na kryštálových plochách sklený lesk a na štiepnych plochách perleťový lesk.

Vznik
Tvorí sa ako sekundárny minerál v oxidačnej zóne ložísk sulfidov medi tak na povrchu ako aj pod zemským povrchom. Klinoklas sa často vyskytuje s olivenitom, členom toho istého radu minerálov.

Poznávanie
Klinoklas sa rozpúšťa v kyselinách a pri jeho zohrievaní cítiť cesnakový zápach.

Výskyty na Slovensku
 Novoveská Huta pri Spišskej Novej Vsi

Pozri aj
 Zoznam minerálov

Iné projekty

Externé odkazy
 
 Kliniklas na www.mindat.org

Monoklinické minerály
Fosfáty, arzenáty a vanadáty
Bodová grupa 2/m
Minerály medi
Minerály arzénu
Minerály kyslíka
Minerály vodíka
Minerály s typovou lokalitou v Spojenom kráľovstve